open-index/open-wikipedia-markdown huggingface dataset:
Sherlock Holmes: A Game of Shadows

***Sherlock Holmes: A Game of Shadows*** er en amerikansk actionthriller og kriminalfilm fra 2011. Filmen er regissert av Guy Ritchie, og har Robert Downey jr., Jude Law, Noomi Rapace og Jared Harris i hovedrollene.

## Om filmen
Filmen er en oppfølger til suksessen *[[Sherlock Holmes (2009)|Sherlock Holmes]]* (2009), og er basert på karakterene kreatert av Arthur Conan Doyle, mannen bak bøkene om Sherlock Holmes. Filmen hadde norsk kinopremiere 25. desember 2011.

Budsjettet lå på 125 millioner dollar, og filmen håvet ifølge Box Office Mojo inn totalt 543 millioner dollar på verdensbasis, noe som vil si at den spilte inn 19 millioner dollar mer enn forløperen. Imidlertid var budsjettet på sistnevnte betraktelig lavere, med sine 90 millioner dollar kontra *A Game of Shadows*' 125.

## Handling
Året er 1891. Mesterdetektiven Sherlock Holmes (Robert Downey jr.) etterforsker en sak om et bombeattentat, som det viser seg at hans tidligere flamme Irene Adler (Rachel McAdams) er en indirekte del av. Han tar et brev som Irene har i besittelse for å finne ut mer om hva saken dreier seg om, noe som gjør at hennes arbeidsgiver, den onde, slu professor Moriarty (Jared Harris), tar livet av henne.

Holmes kontakter Moriarty, som informerer ham om hva han har gjort med Irene, og at han vil gjøre det samme med Holmes' sidekick og nære venn Dr. John Watson (Jude Law) og hans kone Mary (Kelly Reilly) om han fortsetter å følge opp saken. Men dette gjør Holmes mildt sagt opprørt og enda mer oppsatt på å løse saken. Han drar til Frankrike sammen med Watson og spåkvinnen Simza (Noomi Rapace), hvis bror er involvert i høyeste hold og som terroristene vil ta livet av. Moriarty er i ferd med å begå en forbrytelse som vil ha innflytelse på hele verden, og de gjør alt for å få stoppet det. Men spørsmålet er om ikke Moriarty allerede er opptil flere skritt foran Holmes og hans kompanjonger.

## Rolleliste
* Robert Downey jr. i rollen som Sherlock Holmes
* Jude Law i rollen som Dr. John Watson
* Noomi Rapace i rollen som Madame Simza Heron
* Jared Harris i rollen som Professor James Moriarty
* Rachel McAdams i rollen som Irene Adler
* Eddie Marsan i rollen som Inspector Lestrade
* Kelly Reilly i rollen som Mary Watson
* Stephen Fry i rollen som Mycroft Holmes
* Geraldine James i rollen som Mrs. Hudson
* Paul Anderson i rollen som Colonel Sebastian Moran
* William Houston i rollen som Constable Clark
* Thierry Neuvic i rollen som Claude Ravache

## Trivia
* Berømte skuespillere som Brad Pitt, Gary Oldman, Daniel Day-Lewis, Sean Penn og Javier Bardem ble vurdert for å spille professor Moriarty før den noe mer ukjente Jared Harris ble valgt.
* Sophie Marceau, Audrey Tautou, Penélope Cruz, Juliette Binoche, Virginie Ledoyen, Eva Green, Marion Cotillard og Cécile de France ble vurdert for å spille Sim før Noomi Rapace ble valgt.

## Eksterne lenker
* 
*
Jared Harris

**Jared Francis Harris** (født 24. august 1961 i London) er en britisk skuespiller. Han er sønn av den avdøde skuespilleren Richard Harris.

Harris spilte professor Moriarty i filmen *[[Sherlock Holmes: A Game of Shadows]]* (2011) med Robert Downey jr. og Jude Law. Han har også spilt en fremtredende birolle som Lane Pryce i TV-serien *[[Mad Men]]*.

I tillegg har han spilt i en annen TV-serie, *[[Fringe]]*. Andre filmer han har vært med i er *[[Lost in Space]]* (1998), *[[Resident Evil: Apocalypse]]* (2004), *[[Den fantastiske historien om Benjamin Button]]* (2008) og *[[Extraordinary Measures]]* (2010).

## Utvalgt filmografi
* *[[Natural Born Killers]]* (1994)
* *[[Smoke]]* (1995)
* *[[Blue in the Face]]* (1995)
* *[[I Shot Andy Warhol]]* (1996)
* *[[Happiness]]* (1998)
* *[[Lost in Space]]* (1998)
* *[[How to Kill Your Neighbor's Dog]]* (2000)
* *[[Mr. Deeds]]* (2002)
* *[[Igby Goes Down]]* (2002)
* *[[Sylvia (film)|Sylvia]]* (2003)
* *[[I Love Your Work]]* (2003)
* *[[Resident Evil: Apocalypse]]* (2004)
* *[[Ocean's Twelve]]* (2004)
* *[[The Notorious Bettie Page]]* (2005)
* *[[Cashback (film)|Cashback]]* (2006)
* *[[Den fantastiske historien om Benjamin Button]]* (2008)
* *[[Extraordinary Measures]]* (2010)
* *[[The Ward]]* (2010)
* *[[Sherlock Holmes: A Game of Shadows]]* (2011)
* *[[Lincoln (film)|Lincoln]]* (2012)
* *[[Fringe]]* (2008-2012) - *TV-serie*
* *[[Mad Men]]* (2009-2012) - *TV-serie*
* *[[Chernobyl]]* (2019)

## Referanser


## Eksterne lenker
*
Jaroslav Drobný (fotballspiller)

**Jaroslav Drobný** (født 18. oktober 1979) er en tsjekkisk fotballtrener og tidligere fotballspiller som er keepertrener for den den tyske klubben Bayern München II. Han var også en del av . Drobný har spilt for flere andre klubber i sin karriere, blant annet Hertha Berlin og VfL Bochum fra Tyskland. 

Han ble tatt ut til Fotball-EM 2012 i Polen og Ukraina.

## Referanser


## Eksterne lenker
*
You’re My Heart, You’re My Soul

**You're My Heart, You're My Soul** er en popsang fremført av den tyske duoen Modern Talking. Originalversjonen utkom som singel i 1984 og ble etterhvert en stor hit. Den ble selvfølgelig inkludert på Modern Talkings debutalbum *[[The First Album (Modern Talking-album)|The First Album]]* som ble sluppet i 1985.

Singelen ble sluppet 29. oktober 1984, men kom ikke inn på topp-40 salgslistene i Tyskland før den 21. januar. Tre måneder etter utgivelsen, den 28. januar, nådde sangen 9.-plass. Det skulle ta enda fem uker før den nådde toppen den 4. mars 1985.

Singelen lå hele seks uker på toppen av de tyske salgslistene og solgte etter hvert til gull i Tyskland med over 250 000 eksemplarer,
Singelen solgte også til gull i Frankrike med over 500 000 solgte eksemplarer.
En musikkvideo ble også innspilt i 1984 i RTL studios i Luxembourg.

Til dags dato har den solgt mer enn 8 millioner eksemplarer verden over.

Det har i den senere tid blitt laget nye versjoner av sangen, som i 1998 da en ny og moderne versjon ble inkludert på albumet *[[Back for Good (Modern Talking-album)|Back for Good]]*. Modern Talking har også gjort en rap-versjon av låten.

Det er også blitt spilt inn flere cover-versjoner av låten, hvor en av de mest kjente er den som  Engelbert Humperdinck spilte inn for albumet *Ich Denk An Dich* (Step Into My Life) fra 1989, som ble produsert av Dieter Bohlen og utgitt i Tyskland.

 .
## Sporliste
**7" (Hansa 106 884) (BMG)	29.10.1984**

**12" (Hansa 601 496) (BMG)	29.10.1984**

## Salgslister

## You're My Heart, You're My Soul '98

**You're My Heart, You're My Soul '98** er Modern Talkings første singleslipp fra deres syvende album *[[Back for Good (Modern Talking-album)|Back for Good]]*, samt deres første singel etter gjenforeningen i 1998. Dette er en remix av originalen «You're My Heart, You're My Soul» fra 1984.

### Sporliste
;CD-Single Hansa 74321 58884 2 (BMG) 16.03.1998
   

;CD-Maxi Hansa 74321 57357 2 (BMG) / EAN 0743215735724	16.03.1998
   

### Salgslister

## Cover versjoner
Denne sangen har blitt innspilt av en rekke artister. Nedenfor følger en oversikt over utgivelser (utvalg): 
*Thomas Anders: I 2006 spilte Modern Talkings tidligere sanger, Thomas Anders, inn en jazz versjon av låten til hans album "*[[Songs Forever]]*".
*Bolenski Beat: (Tysk trance-versjon)
*Da Flow : (hiphop versjon)
*Derrière Le Miroir
*Et Cetera
*Engelbert Humperdinck
*James Last Orchestra (instrumental versjon)
*Leningrad Cowboys spilte inn sangen i 2006 for deres album *Zombie's Paradise*.

## Referanser
Kelly Reilly

**Jessica Kelly Siobhán Reilly** (født 1977) er en engelsk skuespiller.

Reilly er fremfor alt kjent for å spille Mary, kjæresten/kona til Dr. Watson (Jude Law), i *[[Sherlock Holmes (2009)|Sherlock Holmes]]* (2009) og dens oppfølger *[[Sherlock Holmes: A Game of Shadows]]* (2011). Hun har også spilt i *[[Stolthet og fordom]]* (2005), *Eden Lake* (2008), *[[Me and Orson Welles]]* (2008), samt i en episode av krimserien *[[Poirot]]*.

I 2012 spilte hun den romantiske interessen til Denzel Washington i Robert Zemeckis' dramafilm *[[Flight]]*.

## Utvalgt filmografi
* *[[Last Orders]]* (2001)
* *[[Adresse Barcelona]]* (2002)
* *[[Poirot]]* (2003) - *TV-serie* (1 episode)
* *[[Stolthet og fordom]]* (2005)
* *[[Mrs. Henderson presenterer]]* (2005)
* *[[Eden Lake]]* (2008)
* *[[Me and Orson Welles]]* (2008)
* *[[Triage (film)]]* (2009)
* *[[Sherlock Holmes (2009)|Sherlock Holmes]]* (2009)
* *[[Sherlock Holmes: A Game of Shadows]]* (2011)
* *[[Flight]]* (2012)
* *[[A Single Shot]]* (2013)
* True Detective (HBO), sesong 2 (2015)
* *[[Bastille Day]]* (2016)
* *[[The Cursed]]* (2021)
* *[[A Haunting in Venice]]* (2023)

## Referanser


## Eksterne lenker
*
Margin Call

***Margin Call*** er en amerikansk indie-dramafilm fra 2011. Filmen er skrevet og regissert av J.C. Chandor, og har Kevin Spacey, Paul Bettany, Jeremy Irons og Zachary Quinto i noen av rollene.

Filmen er sterkt basert på finanskrisen som oppstod i 2007, selv om selve rollefigurene er fiktive. Den følger en håndfull personer i en ikke-navngitt investeringsbank på Wall Street i løpet av de mest kritiske timene, mens de desperat prøver å klamre seg til jobbene sine. Noen har i tillegg en visjon om å få kloret til seg mest mulig penger før tidene blir ugjenkallelig tøffere, mens andre begynner å fundere over livene sine, hvor mye penger egentlig er verdt og hvor mye arbeidet de gjør betyr for dem.

Filmen ble nominert til Oscar for beste originalmanus 2011.

## Rolleliste
* Kevin Spacey – Sam Rogers
* Paul Bettany – Will Emerson
* Jeremy Irons – John Tuld
* Zachary Quinto – Peter Sullivan
* Penn Badgley – Seth Bregman
* Simon Baker – Jared Cohen
* Mary McDonnell – Mary Rogers
* Demi Moore – Sarah Robertson
* Stanley Tucci – Eric Dale
* Aasif Mandvi – Ramesh Shah
* Ashley Williams – Heather Burke
* Susan Blackwell – Lauren Bratberg
* Al Sapienza – Louis Carmelo

## Se også
* ''The Big Short (2015)''

## Referanser


## Eksterne lenker
* 
*
Santa Isabel de Siguas (distrikt)

**Santa Isabel de Siguas** er et distrikt i provinsen Arequipa i regionen Arequipa i Peru. Distriktets nasjonale statistikkode er 040120 og hovedstaden er Santa Isabel de Siguas.

## Landsbyer i distriktet Santa Isabel de Siguas

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Santa Isabel de Siguas
Lev Poprad

**HC Lev Poprad** var et profesjonell ishockeylag fra Poprad, Slovakia i Kontinental Hockey League (KHL). Laget spilte en sesong i KHL (2011/12-sesongen) innen den i 2012 ble nedlagt.

Laget ble senere erstattet av det liknende (men organisatorisk annerledes) laget HC Lev i Praha, Tsjekkia, som skal spille i KHL fra 2012/13-sesongen.

## Historie
Laget het opprinnelig «HC Lev Hradec Králové» og basert i Hradec Králové i Tsjekkia. Klubben skulle etter planen tilslutte seg KHL for 2010/11-sesongen og hadde oppfylt alle nødvendige krav for dette, men ble forhindret av det tsjekkiske ishockeyforbundet (ČSLH) i å slutte seg til ligaen. På grunn av dette besluttet styrelsen i Lev å flytte klubben til Poprad i Slovakia og ble innledningsvist godkjent til å spille i 2010/11-sesongen, men ble til sist ekskludert siden at klubben ikke var underordnet et nasjonalt ishockeyorgan.

I mai 2011 ble HC Lev tatt opp til KHL etter at de nå hadde blitt en del av det slovakiske ishockeyforbundet (SZĽH). HC Lev ville fra 2011/12-sesongen spille i Bobrov-divisjonen i KHLs vestre avdelingen og dele arena med HK Poprad i den slovakiske Extraliga.

### 2011/12-sesongen
Nesten to måneder etter å ha blitt offisielt tatt opp til KHL kunngjorde Lev den 30. juni 2011 signeringen av lagets fem første spillere. Den endelige troppen ville hovedsakelig bestå av spillere fra Slovakia og Tsjekkia, med tsjekkeren Radim Rulík som hovedtrener og den slovakiske veteranen Lubos Bartečko som lagkaptein.

Etter planen skulle HC Levs sesong starte 10. september 2011 med en hjemmekamp mot Avangard Omsk, men på grunn av flyulykken i Jaroslavl ble starten av sesongen utsatt, hvilket betød at Levs første kamp var en bortekamp mot Metallurg Magnitogorsk den 12. september. HC Levs første seier kom den 26. september da de slo Dinamo Riga 2-0 i deres sjette kamp. Lev mislyktes i å kvalifisere seg til Gagarin Cup-sluttspillet og endte sesongen på tjueførsteplass med 54 poeng på 54 kamper. Lagets toppscorer var Lubos Bartečko med 30 poeng (16 mål og 14 målgivende pasninger).

### Flytning til Praha
Sent i 2011/12-sesongen endret klubben eiere, og spekulasjoner om flytning til Tsjekkias hovedstad Praha. Den 29. mars 2012 ga den tsjekkiske ishockeyforbundet tillatelse til Lev til å spille i Tsjekkia, og 24. april 2012 innsendte HC Lev ansøkning for å spille i KHL fra 2012/13-sesongen. Da HC Lev Praha er organisatorisk annerledes enn HC Lev Poprad anses klubben som en ny klubb fremfor en fortsettelse av den gamle.

## Sesongresultater
Sist oppdatert 15. juni 2012.

## Meritter
### Milepæler

### Toppscorere

## Spillerstall
Sist oppdatert 15. juni 2012.

## Referanser


## Eksterne lenker
* 
* HC Lev Poprad laget fansiden
* Tatranskí Vlci – offisielle nettsted
The First Album (Modern Talking-album)

***The First Album*** er debutalbumet til den tyske popduoen Modern Talking, utgitt den 1. april 1985 i Tyskland. Albumet inneholder to internasjonale hitlåter, «You're My Heart, You're My Soul» og «You Can Win If You Want», hvorav den førstnevnte toppet listene i flere land, inkludert hjemlandet Tyskland (hvor den holdt førsteplassen i hele seks uker), Sveits og Østerrike. «You're My Heart, You're My Soul» oppnådde topp-fem plassering i andre land som Frankrike, Norge og Sverige. Begge singlene solgte til gull i Tyskland med over 250&nbsp;000 solgte eksemplarer.

*The First Album*, som ble utgitt av plateselskapet Hansa Records og distribuert av BMG Ariola, nådde toppen på salgslistene i Tyskland den 27. mai  1985. Albumet tilbragte fire uker på toppen, og hele 18 uker blant topp-ti, og solgte til platina i Tyskland med over 500&nbsp;000 eksemplarer der alene. 

## Sporliste
# «You're My Heart, You're My Soul» — 5:36
# «You Can Win If You Want» — 3:53
# «There's Too Much Blue In Missing You» — 4:41
# «Diamonds Never Made a Lady» — 4:05
# «The Night Is Yours - The Night Is Mine» — 5:32
# «Do You Wanna» — 4:24
# «Lucky Guy» — 3:31
# «One In a Million» — 3:43
# «Bells of Paris» — 4:16

## Personell
* Vokal: Thomas Anders 
* Musikk og tekst: Dieter Bohlen
* Spesiell takk til: Bobby To Audio

## Salgsliste

## Referanser


## Eksterne lenker
*
Cheri Cheri Lady

«**Cheri Cheri Lady**» er den eneste singelen som ble sluppet fra Modern Talkings andre album *[[Let's Talk About Love (Modern Talking-album)|Let's Talk About Love]]*, og det var deres tredje singel på rad som toppet salgslistene i Tyskland, etter «You're My Heart, You're My Soul» og «You Can Win If You Want». «Cheri Cheri Lady» ble utgitt den 2. september 1985, og nådde toppen på salgslistene i Tyskland den 14. oktober 1985. «Cheri Cheri Lady» holdt førsteplassen i fire uker, og tilbragte totalt 24 uker på salgslistene i Tyskland, hvor den solgte til gull med mer enn 250&nbsp;000 solgte eksemplarer der.

Singelen solgte til sølv i Frankrike med over 250&nbsp;000 solgte eksemplarer.

## Singelutgivelser
;7" Single
# "*Cheri, Cheri Lady*" — 3:45
# "*Cheri, Cheri Lady*" (Instrumental) — 3:37

;12" Maxi Single
# "*Cheri, Cheri Lady*" (Special Dance Version) — 4:52
# "*Cheri, Cheri Lady*" (Instrumental) — 3:36

## Salgslister

## Referanser
Fulan

**Fulan** (eller **Fuluälven**) er ei elv i Dalarnas län i Sverige. Den er ei tilløpselv til Västerdalälven. Navnet ble tidligere også brukt om hele Västerdalälven. Elva er 80 kilometer lang. og har et nedbørfelt på 882&nbsp;km².

Fulan starter fra Övre Fulusjön i Älvdalen kommune, rundt 10 kilometer vest for Idre (ved riksväg 70 mot Norge) og renner herfra sørover mot Mellersta Fulusjön og Nedre Fulusjön. Deretter bøyer elva av mot sørøst rundt Fulufjället (1040 moh), før den igjen snur mot sør. Ved Fulunäs løper den sammen med Görälven (Ljøra) og danner Västerdalälven. 

## Referanser
Rabotbreen

**Rabotbreen** er en stor isbre på Spitsbergen, Svalbard, i den sentrale delen av Sabine Land. Den er en sørlig utløper av Fimbulisen. Skillet mellom de to breene går mellom det nordligste punktet på Moskusryggen i vest og Bairdfjellet i øst. Rabotbreen går herfra først mot sør, før den snur mot vest og ender opp innerst i Sassendalen. 

Breen er oppkalt etter den franske geografen og utforskeren Charles Rabot, som deltok på ekspedisjoner til Spitsbergen i 1882 og 1892.

## Referanser
You Can Win If You Want

**You Can Win If You Want** er den tyske pop-duoen Modern Talkings andre single-utgivelse fra deres debutalbum *[[The First Album (Modern Talking album)|The First Album]]*. Singelen ble sluppet den 13. mars 1985 og nådde topp-ti på salgslistene i Tyskland den 13. mai 1985. Etter å ha tilbragt tre uker innenfor topp-fem, tok «You Can Win If You Want» førsteplassen, og solgte til gull med over 250&nbsp;000 solgte eksemplarer i Tyskland alene.

I Frankrike endte singelen på åttendeplass på salgslistene, hvor den også solgte til gull med over 500&nbsp;000 solgte eksemplarer.

## Singleutgivelser
;7" Single
# "*You Can Win If You Want*" (Special Single Remix) - 3:44
# "*One in a Million*" - 3:42

;12" Maxi
# "*You Can Win If You Want*" (Special Dance Version) - 5:19		
# "*You Can Win If You Want*" (Instrumental) - 3:43
# "*One in a Million*" - 3:42

## Listeplasseringer

## Referanser
Fänforsen

**Fänforsen** er et fossestryk i Västerdalälven vest for Björbo i Gagnef kommune i Sverige. Fossen er drøyt 600 meter lang og har en fallhøyde på nær 9 meter. Fänforsen regnes derfor som en av de størsta fossene i Sverige sør for Norrland. 

Fänforsen er hjemmebane for en stor del av den svenske eliten i elvepadling, og her arrangeres det årlige konkurranser. Fänforsen er også populær til rafting. Fänforsen ligger ved riksväg 71, hvor det også finnes en naturrasteplass med kafé.

## Referanser
Þóris þáttr hasts ok Bárðar birtu

**Þóris þáttr hasts ok Bárðar birtu** («Tåtten om Tore Hast og Bård den lyse») er en tått, en kort islendingesaga, som ble nedskrevet første gang på fra 1600-tallet. Historien foregår på Island i Landnåmstiden, og handler først om landnåmsmannen Tore og deretter om sønnen Bård. Bård skal ifølge tåtten ha bygget den første kirken på Gröf i Höfðaströnd ved Skagafjörður, og viet den til Apostelen Jakob. 

## Referanser
Seseria

* Se systematisk inndeling

***Seseria*** er en gruppe (slekt) av sommerfugler som tilhører familien smygere (Hesperiidae). 
## Utseende
Ganske store, bredvingede, brune smygere. Forvingen har noen firkantede, delvis gjennomsiktige, hvite flekker, bakvingen en del runde eller dråpeformede, mørkbrune flekker, dessuten ofte et stort, snøhvitt felt i midten.

## Utbredelse
Slekten er utbredt i Sørøst-Asia, fra India i vest til Java og Borneo i øst.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878
*************** Tagiadini Mabille, 1878 – ca. 170 arter fordelt på 27 slekter, for det meste i tropene i den gamle verden
**************** slekten *Seseria* Matsumura, 1919
***************** *[[Seseria affinis]]* (Druce, 1873)
***************** *[[Seseria dohertyi]]* (Watson, 1893)
***************** *[[Seseria formosana]]* (Frühstorfer, 1909)
***************** *[[Seseria sambara]]* (Moore, 1866)
***************** *[[Seseria sesame]]* Evans, 1949
***************** *[[Seseria strigata]]* Evans, 1926

## Kilder

* Brower, A.V.Z. og Warren, A. (2007) *Seseria* på Tree of life http://tolweb.org/Seseria/
* Markku Savela's Lepidoptera and some other life forms: Sjekkliste over artene. Hentet 13.6. 2012.

## Eksterne lenker
* 
* Bilde av ''Seseria sambara''
Lise Borchgrevink

**Lise Ragnhild Borchgrevink** (født 1956) er en norsk journalist. Hun er særlig kjent som programleder og reporter i NRK P2.

Borchgrevink har studert juss og historie ved Universitetet i Oslo, og samtidshistorie ved Oppland distriktshøgskole. Hun begynte som skrivende journalist i *[[Arbeiderbladet]]*, *[[Dagbladet]]* og *[[Folkevett]]*, magasinet til organisasjonen Framtiden i våre hender. 

I 1984 kom hun til NRK, og har jobbet i radioprogrammene *[[Dagsnytt]]*, NRK Hordaland, *[[WOK]]* og *[[To i P2]]* . Siden 1987 har Borchgrevink vært reporter og programleder i det daglige samfunnsmagasinet *[[Sånn er livet]]*, og siden 2004 har hun vært prosjektleder. Da *Sånn er livet* slo seg sammen med det populærvitenskapelige *[[Verdt å vite]]* til *[[Ekko (radioprogram)|Ekko]]* i 2011, fortsatte hun som reporter der.

## Referanser
Wilhelm Bjerknes

**Wilhelm Frimann Koren Bjerknes**, (født 10. juni 1901 i Stockholm, død 21. juli 1940 i Luster) var en norsk lege.

Bjerknes tok examen artium ved reallinja på Bergen katedralskole (1921). Han ble Cand.med i 1926.  Han var i kandidattjeneste ved Bergens kommunale sykehus fra 1927 og var distriktslege i Ibestad med bopel i Hamnvik fra 1928. Med permisjon fra denne var han kandidat ved Dikemark sykehus 1934-1935 og var assistentlege ved Lyster sanatorium fra 1937, der han senere ble spesialist i lungesykdommer og reservelege. Han utga to vitenskapelige arbeider over respirasjonsfysiologi, hvorav ett ble utgitt etter hans død.

Wilhelm Bjerknes sønn av professor Vilhelm Frimann Koren Bjerknes (1862–1951) og Sofie Honoria Bonnevie (1864–1928) og giftet seg  i Kabelvåg 1. april 1933 med Aslaug Gregersen, (f. 23. mai 1908 i Lillesand, de fikk en to sønner og en datter). Han var barnebarn til matematikeren og fysikeren Carl Anton Bjerknes (1825–1903), bror til meteorologen Jacob Aall Bonnevie Bjerknes (1897–1975) og tvillingbror til arkitekten Kristian Bonnevie Bjerknes (1901–1981).

## Referanser
Yan Song

**Yan Song** (; pinyin: *Yán Sōng*; født 1480 i fylket Fenyi i provinsen Jiangxi i Kina, død 1567), stilnavn: *Weizhong* (惟中) eller *Jiexi* (介溪), var en korrupt storsekretær under Ming-dynastiet som endte opp som hjemløs tigger.

Yan var også dikter, og hans verker finnes i «Samlingen i Ling fjellhus» (鈐山堂集, *Lingshantang Ji*).

Yan Song var statsminister under Jiajing-keiseren. Han og hans sønn Yan Shifan dominerte hoffet med stilltiende aksept fra den beundrende monarken som unndro seg sine oppgaver som keiser og brukte mye av sin tid til sensuelle nytelser og taoistisk kult. Under Yan Song forfalt riket til moralsk dekadense og korrupsjon, der rettskafne embedsmenn ble skjøvet til siden og rikets styrke ble tappet. Yan Songs rikdom skal ha vært så stor at den kunne måle seg med keiserens. Han var også åpent korrupt, ved blant annet å helt åpent solgt regjeringsembeder.

Men hans korrupsjon og svik utløste etterhvert så meget indignasjon blant rettskafne mandariner og skaffet ham mange politiske motstandere. Yan Song falt til sist fra makten, og døde i fattigdom ikke lenge etter det. Hans sønn, Yan Shifan, ble henrettet for å ha samarbeodet med japanske sjørøvere som herjet langs kystene.

En kinesisk opera handler om ham: «Slå Yan Song» (打嚴嵩 Dǎ Yán Sōng).

## Referanser
Olaf Andersen

**Olaf Andersen** (1884–1941) var en norsk geolog.

Han tok sitt hovedfag ved Det Kongelige Frederiks Universitet i 1903 og studerte prekambriske berg i sørlige Norge under W. C. Brøgger. Etter studieopphold i Wien 1910–11 oppnådde han en dr.philos. i 1911. Etter ett år i 1912 ved Columbia University i New York City, fikk han ansettelse ved *Geophysical laboratory*, Carnegie Institute of Sciences i Washington D.C.. 

Fra 1918 til 1928 ledet han forskning på silikater med base i Oslo og tittelen *statsgeolog*. Han mottok den norske Reuschmedaljen i 1930 fra Norsk geologisk forening, der han også hadde vært formann en tid. 

Andersen returnerte til USA i 1928 for å begynne i forskningslaboratoriene til U. S. Steel i Kearny, New Jersey. Han underviste også ved Stevens Institute of Technology i Hoboken, og ga i 1934 forelesninger ved Princeton University, og en tid fra 1936 ved Columbia University. Fra 1939 var han også leder for New York Mineralogic Club.

## Referanser
Rikke Eckhoff

**Rikke Waaler Eckhoff** (født 1959) er en norsk journalist som har vært ansatt i NRK Radio siden 1990. Hun har hun primært jobbet i radioens P2.

Eckhoff har studert kriminologi, journalistikk og idéhistorie. Hun har også yrkeserfaring med barn og unge, blant annet som leder i fritidsklubb. Hun var dessuten tidlig med som radiomedarbeider i RadiOrakel, en nærradio med kvinneprofil i Oslo.

Eckhoff begynte i NRK i 1990. Hun jobbet først med barneradioen *[[AB 8-12]]*, deretter som programleder og reporter i NRK P2s morgenradio, så i *[[WOK]]*. I 2001 begynte hun i P2s samfunnsmagasin *[[Sånn er livet]]*, og i 2011 dens arvtager *[[Ekko (radioprogram)|Ekko]]*. 

I 2006 mottok Eckhoff (sammen med Ellen Wesche Guttormsen) Prix Radio for beste radioprogram.

## Referanser
Let’s Talk About Love (Modern Talking-album)

***Let's Talk About Love*** er den andre albumutgivelsen til den tyske pop-duoen Modern Talking og som ble utgitt den 14. oktober 1985 i Tyskland og andre land. Kun én singel ble sluppet fra dette albumet, *[[Cheri Cheri Lady]]*, som blir ansett som en av Modern Talkings største hits til dags dato. Singelen nådde førsteplass på salgslistene i mange land, inkludert hjemlandet Tyskland (hvor den holdt førsteplassen i fire uker), Sveits, Østerrike og Norge. 

Albumet *Let's Talk About Love*, som ble utgitt av Hansa Records og distribuert av BMG Ariola, nådde andreplass på salgslistene den 4. november 1985 i Tyskland og tilbragte fire uker på andreplass (som var albumets beste plassering). Etter 11 uker innenfor topp-ti og totalt 44 uker på salgslistene, solgte albumet til platina med over 500&nbsp;000 solgte eksemplarer i Tyskland alene.

## Sporliste
#«Cheri Cheri Lady» — 3:45
#«With A Little Love» — 3:33
#«Wild Wild Water» — 4:18
#«You're The Lady Of My Heart» — 3:19
#«Just Like An Angel» — 3:14
#«Heaven Will Know» — 4:02
#«Love Don't Live Here Anymore» — 4:22
#«Why Did You Do It Just Tonight» — 4:23
#«Don't Give Up» — 3:19
#«Let's Talk About Love» — 3:53

## Personell og kreditering
*Vokal: Thomas Anders
*Musikk og tekst: Dieter Bohlen
*Produsert og arrangert av: Dieter Bohlen
*Art direction og foto: M. Vormstein
*Spesiell takk: Luis Rodriguez. 
*Takk til: Birger Corleis, Rolf Köhler, Michael Scholz, Ralf Stemmann, Detlef Wiedeke, Arni-Studio og alle Modern Talking fans.

## Listeplasseringer
}
|align="center"| 9
|-
| Tyskland
|align="center"| 2
|align="center"| 44
|-
| Østerrike
|align="center"| 4
|align="center"| 24
|-
|}

## Mottagelse
*Allmusic 

## Referanser


## Eksterne lenker
* 
*  Modern Talking chart info.
Akselerert prosesseringsenhet

En **akselerert prosesseringsenhet** (APU) er en datamaskins prosesseringsenhet som inkluderer ekstra databehandlingskapasitet for å akselerere en eller flere typer prosesser utenfor en dataprosessor (CPU). Dette kan også omfatte en grafikkprosessor (GPU) som brukes for generell databehandling (GPGPU), et felt-programmerbart gate array (FPGA), eller lignende spesialiserte behandlingssystemer. Variasjoner over bruken av dette begrepet omfatter en markedsførings-basert variasjon i hvor APU er beskrevet som en bearbeiding enhet som integrerer en CPU og en GPU på samme dør, og dermed forbedre dataoverføringshastigheter mellom disse komponentene samtidig som den reduserer strømforbruket med opp mot 50% med dagens teknologi over tradisjonell arkitektur. APU'er kan også omfatte videobehandling og andre programspesifikke akseleratorer. Eksempler inkluderer AMD Fusion, IBM CELL, Intel HD Graphics, og NVIDIA Prosjekt Denver.

Begrepet akselerert prosesseringsenhet eller APU ble først brukt i en offentlig sammenheng med hensyn til akselerert databehandling i 2006, og før det i ulike presentasjoner og forretningsplaner som er skrevet av Joe Landman om skalerbar informatikk.

## Eksterne lenker
*  .
* .
Ellen Wesche Guttormsen

**Ellen Wesche Guttormsen** (født 1973) er en norsk journalist og programleder. Hun er særlig kjent fra NRK der hun har arbeidet som programleder og reporter i flere programmer i radio.

Guttormsen er programleder i *[[Ekko (radioprogram)|Ekko]]*, et radioprogram om samfunn og vitenskap. Hun har vært journalist i NRKs dokumentar- og samfunnsavdeling siden 2001 Hun er også kjent fra NRKs nyhetsavdeling, ''Norgesglasset'' i P1, og NRK P2s samfunnsmagasin *[[Sånn er livet]]*. Hun er også NRKs debattleder for A-debatt på Litteraturhuset i Oslo, i samarbeid med Aftenposten. Hun vant pris for årets beste radioprogram med «Fordomsprøven» i 2006 sammen med Rikke Eckhoff og NRKs journalistpris sammen med laget bak prosjektet «Connecting People» i 2010.

## Referanser
Jan Erlend Leine

**Jan Erlend Leine** (født 1967) er en norsk journalist og programleder som har vært tilknyttet NRK siden 1990. Han har primært jobbet med radio.

Leine er født i Sauherad kommune (nå Midt-Telemark) i Telemark. Han har cand.mag med fagene historie, sammenlignende politikk og religion. 

Han begynte radiokarrieren i Radio Øst, en allmenn lokalradio med kristen profil i Råde i Østfold, i 1987, og har jobbet som journalist ved NRKs distriktskontorer i Hordaland, Telemark og Sørlandet. Han har særlig arbeidet med religion, etikk og verdidebatt og har vært programleder i *[[Verdibørsen]]* på NRK P2 i flere år, og tre år i NRK Dagsnytt.  Han har vært reporter og programleder i samfunnsmagasinet *[[Sånn er livet]]* fra 2000 til 2011, da han fortsatte som programleder i oppfølgeren *[[Ekko (radioprogram)|Ekko]]*, et radioprogram om samfunn og vitenskap.

## Referanser
Ready for Romance

***Ready for Romance*** er den tredje albumutgivelsen til den tyske pop-duoen Modern Talking som ble utgitt den 26. mai 1986. Fra dette albumet ble det utgitt to singler *[[Brother Louie (Modern Talking-sang)|Brother Louie]]* og *[[Atlantis is Calling (S.O.S. for Love)]]*, hvorav den første toppet salgslistene i hjemlandet Tyskland og nådde så høyt som topp-fem på salgslistene i mange andre land, inkludert Sveits, Østerrike og Sverige; det samme gjorde forøvrig også den andre singelen.

Albumet *Ready for Romance*, som ble utgitt av Hansa Records og distribuert av BMG Ariola i de fleste land, nådde førsteplass på salgslistene den 16. juni 1986 i Tyskland og tilbragte fem uker sammenhengende på toppen, og solgte etterhvert til platina med over 500&nbsp;000 solgte eksemplarer i Tyskland alene. I tillegg nådde *Ready for Romance* førsteplass på salgslistene også i Sveits og Østerrike, samt topp-ti i flere land inkludert Sverige og Norge.

I Storbritannia ble det utgitt en spesialversjon av *Ready for Romance*, som inneholdt to ekstra spor (totalt 12 spor). Det var superhitene «You're My Heart, You're My Soul» og «Cheri Cheri Lady» fra de to tidligere album-utgivelsene, men til tross for dette oppnådde *Ready for Romance* kun 76.-plass på de britiske salgslistene i oktober 1986.

## Sporliste
#«Brother Louie» — 3:41
#«Just We Two (Mona Lisa)» — 3:54
#«Lady Lai» — 4:55
#«Doctor For My Heart» — 3:16
#«Save Me - Don't Break Me» — 3:45
#«Atlantis is Calling (S.O.S. for Love)» — 3:48
#«Keep Love Alive» — 3:25
#«Hey You» — 3:20
#«Angie's Heart» — 3:37
#«Only Love Can Break My Heart» — 3:35

## Listeplasseringer

## Mottagelse
*Allmusic 

## Referanser


## Eksterne lenker
*
Mona Myklebust

**Mona Myklebust**  er en norsk journalist. Hun er særlig kjent fra NRK der hun har arbeidet i flere nyhets- og samfunnsprogrammer i radio.

Mona Myklebust har vært nyhetsanker i *[[Dagsnytt]]* i NRK P1 og P2. Siden februar 2011 har hun vært programleder i *[[Ekko (radioprogram)|Ekko]]*, et radioprogram om samfunn og vitenskap. I 2011 vant hun pris for «beste intervju» under årets Radiodager med «Baneheia 11 år etter».

Mona Myklebust har sittet i NRKs journalistlags styre og Likestillingsutvalget i NRK.

## Referanser
Mikronesiakeiserdue

**Mikronesiakeiserdue** (***Ducula oceanica***) er en fugl i duefamilien. Den lever i subtropiske og tropiske fuktige skoger, og finnes på Kiribati, Marshalløyene, Mikronesia, Nauru, og Palau.

## Kilder
* BirdLife International 2004.  Ducula oceanica.   2006 IUCN Red List of Threatened Species.  Lastet ned 24. juli 2007.

## Eksterne lenker
*
Nukuhivakeiserdue

**Nukuhivakeiserdue** ***(Ducula galeata)*** er en stor fugl i duefamilien, og blir om lag 52&nbsp;cm lang, og veier 900&nbsp;gram. 

Navnet er etter øya Nuku Hiva i Marquesasøyene i Fransk Polynesia.

## Eksterne lenker
*
Markvard Sellevoll

**Markvard Armin Sellevoll** (1923–2020) var en norsk geofysiker og professor ved Universitetet i Bergen.

Han ble student i 1946 og ble cand.scient. ved Universitetet i Bergen i 1955. I 1957 ble han stipendiat ved Universitetet i Bergen og var fra 1960 dosent ved jordskjelvstasjonen i Bergen, som hadde blitt eget institutt ved universitetet. Han var direktør ved jordskjelvstasjonen fra 1968 til 1974. Sellevoll var professor ved Geofysisk Institutt (UiB) fra 1975 til 1990. Han spilte en viktig rolle i forbindelse med oppbyggingen av NORSAR på Kjeller

Fra 1959 forsket han på utvinningen av olje i Nordsjøen med danske kolleger, og underviste i faget den faste jords fysikk. I 1965 erklærte forskergruppen etter lengre studier, at oljen også fantes nord for Nordsjøen.

Han mottok den første Norsk Geofysikks ærespris fra geofysikerforeningen i 1986. I 2003 mottok han Brøggerprisen, en hederspris fra Norsk geologisk forening. Han var medlem i Norges Tekniske Vitenskapsakademi (æresmedlem 2006) og innvalgt i Det Norske Videnskaps-Akademi. Sellevoll var styremedlem for Norges geologiske undersøkelse, rådgiver for Bergmesteren for Svalbard og ledet Industridepartementets utvalg som utredet gruvene på Svalbard. Han var også med i Den europeiske seismologiske kommisjon.

Sellevol var ridder av 1. klasse av St. Olavs Orden fra 1991.

## Referanser
In the Middle of Nowhere

***In the Middle of Nowhere*** er det fjerde studioalbumet til den tyske pop-duoen Modern Talking, utgitt den 10. november 1986 i Tyskland og andre land. Albumet inneholder den internasjonale hitsingelen *[[Geronimo's Cadillac (Modern Talking-sang)|Geronimo's Cadillac]]* som blant annet nådde topp-fem i Tyskland og Østerrike, og topp-ti i flere andre land, inkludert Sveits, Sverige og Norge. 

Albumet *In the Middle of Nowhere* som ble utgitt av Hansa Records og distribuert av BMG Ariola, tok førsteplassen på salgslistene i hjemlandet Tyskland den 1. desember 1986. 

Etter å ha tilbragt totalt sju uker innen topp-ti i Tyskland, så solgte det til gull med over 250&nbsp;000 solgte eksemplarer i Tyskland alene.

## Sporliste

# «Geronimo's Cadillac» — 3:18
# «Riding on a White Swan» — 3:55
# «Give Me Peace on Earth» — 4:14
# «Sweet Little Sheila» — 3:07
# «Ten Thousand Lonely Drums» — 3:33
# «Lonely Tears in Chinatown» — 3:32
# «In Shaire» — 3:45
# «Stranded in the Middle of Nowhere» — 4:33
# «The Angels Sing in New York City» — 3:35
# «Princess of the Night» — 3:56

## Personell

* Musikk og tekst av Dieter Bohlen
* Arrangert av Dieter Bohlen

## Listeplasseringer

## Mottagelse
*Allmusic 

## Referanser



## Eksterne lenker
* 
* Discogs.com - Modern Talking: In the Middle of Nowhere
Olivier Giroud

**Olivier Jonathan Giroud** (født 1986) er en fransk fotballspiller som spiller for den franske klubben Lille. 

Giroud har tidligere spilt for Grenoble Foot 38, Tours FC og Montpellier HSC, samt på utlån til FC Istres.

Den 12. januar 2017 skrev han under en ny kontrakt med Arsenal.

På siste dag av overgangsvinduet i 2018 skrev han under for , etter at  kjøpte Pierre-Emerick Aubameyang

## Landslaget
Han ble tatt ut i s VM-tropp til fotball i Brasil 2014 og til EM i Frankrike 2016.

Han ble tatt ut i s tropp til VM i fotball 2018 i Russland.  vant VM-finalen mot Kroatia 4-2. Han startet finalen og ble skiftet ut i det 81. spilleminutt. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Referanser


## Eksterne lenker
* 
* 
* 
*
Romantic Warriors

***Romantic Warriors*** er det femte studioalbumet til den tyske pop-duoen Modern Talking, utgitt den 8. juni 1987 i Tyskland og andre steder. Det inneholder singelen «Jet Airliner» som blant annet nådde topp-ti på salgslistene i Tyskland og Østerrike, og topp-tjue i Sveits og Sverige.

*Romantic Warriors*, utgitt av Hansa Records og distribuert av BMG Ariola, nådde tredjeplass på salgslistene i Tyskland den 6. juli 1987 og tilbragte totalt fire uker innenfor topp-ti.

## Sporliste

# «Jet Airliner» — 4:22
# «Like A Hero» — 3:47
# «Don't Worry» — 3:35
# «Blinded By Your Love» — 4:01
# «Romantic Warriors» — 3:59
# «Arabian Gold» — 3:42
# «We Still Have Dreams» — 3:07
# «Operator Gimme 609» — 3:41
# «You And Me» — 4:01
# «Charlene» — 3:50

## Personell

* Musikk og tekst av Dieter Bohlen
* Arrangert av Dieter Bohlen

## Listeplasseringer

## Mottagelse
*Allmusic  

## Referanser


## Eksterne lenker
* 
* Discogs.com: Romantic Warriors
Darpa

* Se systematisk inndeling

***Darpa*** er en gruppe (slekt) av sommerfugler som tilhører familien smygere (Hesperiidae). 
## Utseende
Middelsstore, mørkt brungrå smygere. Vingenes ytterkant er noe ujevn, forvingen kan ha hvite flekker, eller hvite vingeårer. Bakvingens bakerste del er skinnende hvit.

## Utbredelse
Slekten er utbredt i Sørøst-Asia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878
*************** Tagiadini Mabille, 1878 – ca. 170 arter fordelt på 27 slekter, for det meste i tropene i den gamle verden
**************** slekten *Darpa* Moore, 1866
***************** *[[Darpa hanria]]* Moore, 1866
***************** *[[Darpa inopinata]]* Devyatkin, 2001
***************** *[[Darpa pteria]]* (Hewitson, 1868)
***************** *[[Darpa striata]]* (Druce, 1873)

## Kilder

* Brower, A.V.Z. og Warren, A. (2007) *Darpa* på Tree of life http://tolweb.org/Darpa/
* Markku Savela's Lepidoptera and some other life forms: Sjekkliste over artene. Hentet 13.6. 2012.

## Eksterne lenker
*
Hansa Records

**Hansa Records** (også kjent som **Hansa**, **Hansa Musik Produktion** eller **Hansa International**) var et tysk plateselskap med base i Berlin i Tyskland, grunnlagt i 1963 av Peter og Thomas Meisel (sønnene til den tyske operette-komponisten Will Meisel) sammen med komponisten Christian Bruhn.

Hansa Records – som var et uavhengig plateselskap – ble grunnlagt som en motvekt til de store og tunge aktørene Electrola, Polydor, Ariola og TELDEC. Administrerende direktør Peter Meisel hadde bakgrunn som tidligere markedsjef i TELDEC.

Plateselskapet Hansas største kommersielle suksess, var bandet Boney M fra Vest-Tyskland som hadde flere million-selgende hits som «Rivers of Babylon», «Brown Girl in the Ring» og «Mary's Boy Child/Oh My Lord». 
David Bowie mikset *[[Low (David Bowie-album)|Low]]* og spilte inn *[["Heroes"|Heroes]]* i Hansas musikkstudio i Vest-Berlin. Hansa ble en del av Bertelsmann's eide Ariola i 1979. Hansa opplevde en nedgang i salgstall både innenlands og utenlands på midten av 80-tallet. I 1987 ble Hansa en del av det nye seskapet BMG sammen med andre plateselskap som Ariola, Arista og RCA. BMG Berlin Musik GmbH/BMG-Ariola, ble senere en del av det internasjonale konglomeratet Sony BMG Music Entertainment.  Hansa sluttet å utgi nye plater på 1990 tallet og er i dag avviklet.

## Artister innspilt og/eller utgitt på Hansa
* Kent: Röd
* The Action
* Alphaville
* Aneka
* Angletrax
* Boney M
* Bonnie Tyler: *[[Bitterblue]]* (1991), *[[Angel Heart (Bonnie Tyler album)|Angel Heart]]* (1992), *[[Silhouette In Red]]* (1993)
* C. C. Catch
* Child 1978
* Chilly 1983
* David Bowie: *[[Low (David Bowie album)|Low]]* (1977), *[["Heroes"|Heroes]]* (1977)
* Depeche Mode: *[[Some Great Reward]]*  (1984)
* Elton John: West Germany, Switzerland, and Austria, 1969-76
* Eruption
* Falco
* Frank Farian
* Gilla
* Giorgio (Moroder) 1966-1972
* Iggy Pop: *[[The Idiot (album)|The Idiot]]* og *[[Lust for Life (album)|Lust for Life]]* (begge 1977)
* Japan
* John Parr: Westward Ho (1990)
* La Mama
* Les McKeown
* Milli Vanilli
* Modern Talking
* Münchener Freiheit: "Wachgeküsst"
* Die Prinzen
* Siouxsie and the Banshees
* Amii Stewart
* The Cure: utgitt av Hansa før albumet var ferdig innspilt
* The Hollies 1967-1973
* The Sugarhill Gang
* The Troggs 1966-1969
* The Twins (group)
* U2: *[[Achtung Baby]]*
* Xhol Caravan: "Electrip"

## Se også
* Liste over Plateselskaper
* discogs.com – Hansa Records

## Referanser
In the Garden of Venus

***In the Garden of Venus*** er det sjette studioalbumet fra den tyske pop-duoen Modern Talking, og ble utgitt 30. november 1987 i Tyskland og øvrige land. Albumets suksess, eller mangel på sådan (grunnet manglende promotering), var ganske beskjeden i forhold til Modern Talkings fem foregående album-utgivelser, og var en medvirkende årsak til at duoen ble oppløst. 

*In the Garden of Venus* er også det siste albumet Modern Talking utga før deres første offisielle brudd i 1987; duoen ble forøvrig gjenforent i 1998 og fortsatte der de slapp, med comebackalbumet *[[Back for Good (Modern Talking-album)|Back for Good]]*. 

Albumet *In the Garden of Venus*, som ble utgitt av Hansa og distribuert av BMG Ariola, inneholder singelen «In 100 Years» som nådde 30.-plass på salgslistene i Tyskland. 

Dieter Bohlen var som vanlig ansvarlig for både tekst og musikk, i tillegg til å produsere albumet.

## Sporliste
#«In 100 Years...» — 3:57
#«Don't Let It Get You Down» — 3:40
#«Who Will Save the World» — 3:45
#«A Telegram to Your Heart» — 2:50
#«It's Christmas» — 3:52
#«Don't Lose My Number» — 3:10
#«Slow Motion» — 3:40
#«Locomotion Tango» — 3:49
#«Good Girls Go to Heaven - Bad Girls Go to Everywhere» — 3:37
#«In 100 Years (Reprise)» — 1:27

## Personell
* Vokal: Thomas Anders
* Tekst og musikk: Dieter Bohlen
* Produsert og arrangert av Dieter Bohlen
* Co-Produsent: Luis Rodriguez

## Listeplasseringer

## Mottagelse
*Allmusic  

## Referanser


## Eksterne lenker
* 
* Discogs.com – Modern Talking: In the Garden of Venus
Skattebøl-omleiring

**Skattebøl-omleiring** er en organisk-omleiringsreaksjon der en geminal dihalogenert syklopropan omdannes til et allen via et karben intermediat. Reaksjonen gjøres ved hjelp av organolitium-base. Omleiringsreaksjonen er oppkalt etter oppdageren Lars Skattebøl, professor ved Universitetet i Oslo.

Hvis en av substituentene på syklopropan-ringen er en 2-vinylgruppe, vil det på grunn av nærvær av dobbeltbindingen dannes et stabilisert karben som intermediat: 

## Referanser
Jonas Jonasson

**Pär-Ola Jonas Jonasson**, opprinnelig **Per Ola Jonasson** men oftest bare omtalt som **Jonas Jonasson**, (født 6. juli 1961 i Växjö) er en svensk forfatter og tidligere journalist.

Etter språkstudier ved Universitetet i Gøteborg ble Jonasson journalist i Smålandsposten i Växjö og seinere i Expressen. I 1996 etablerte han 
medieselskapet OTW.

I 2000 ble Jonas Jonasson rammet av utbrenthet og sluttet i mediebransjen. Han solgte det han eide, og flyttet til den sveitsiske kantonet Ticino, der han begynte arbeidet med romanen *[[Hundreåringen som klatret ut gjennom vinduet og forsvant]]*. Denne boka ble utgitt av Piratförlaget i 2009. Den kom i norsk oversettelse året etter.

Til tross for manglende anmeldelser i de store svenske mediene, ble boka den mest solgte i Sverige i 2010. Boka var i 2013 utgitt i 35 land, og solgt i mer enn 6 millioner eksemplarer. Romanen har også blitt filmatisert av regissør Felix Herngren. Boka vant i 2010 det svenske Bokhandlarpriset og samme året Iris ljudbokspris som «beste lydbokopplevelse» lest av skuespiller Bjørn Granath.

Sommeren 2011 var Jonas Jonasson gjest i det populære svenske radioprogrammet *[[Sommar i P1]]* og i desember samme år deltok han i SVTs *[[Sommarpratarna]]*.

Jonas Jonasson bor i dag i Hogrän på Gotland.

## Bibliografi
* *[[Hundreåringen som klatret ut gjennom vinduet og forsvant]]* (2009)
* *Analfabeten som kunne regne* (2013)
* *Morder-Anders og hans venner (samt en og annen uvenn)* (2015)
* *Hundreogettåringen som tenkte at han tenkte for mye* (2018)
* *Hevnen er søt AS* (2020)

## Priser og utmerkelser (utvalg)
* BMF-plaketten - Forfatterplaketten 2009

## Referanser



## Eksterne lenker
* 
*
Åssiden skole

**Åssiden skole** er en barneskole i Drammen med 405 elever (2022) fordelt på to klasser på hvert trinn.

På skolefritidsordningen (SFO) går det ca 80 barn. Dette er et tilbud for elever i 1.-4. Klasse.

Skolen er nærmeste nabo til Elveparken og ligger nært opptil Åssiden I.F. sitt idrettsanlegg med en kunstgressbane, en ballbinge og to gressbaner.

Elevene fortsetter videre til Kjøsterud skole etter 7. trinn.

## Historie
Åssiden skole ble innviet i 1927, da Åssiden var en del av Lier kommune.

I 1944 ble skolen rammet av en brann som brøt ut i loftsetasjen i den eldste skolebygningen som den gangen bare hadde to etasjer. Dette skjedde i 1944. Skolen var okkupert av tyskerne og russiske krigsfanger bodde i loftsetasjen. Brannskadene begrenset seg til loftsetasjen, og da skolen ble reparert i 1945, ble det bygd på en ekstra etasje.

I 1951 ble Åssiden innlemmet i Drammen kommune. Dette førte til en sterk utbygging av Åssiden. Det opprinnelige skolebygget var ikke stort nok til å romme alle de nye elevene som sognet til skolen fra kommunesammenslåingen i 1951. I all hast ble det ført opp en paviljong i tre, med tilsammen 12 klasserom. Denne paviljongen stod ferdig i 1953 og ga plass til de laveste klassetrinnene. Men det skulle vise seg at denne utbyggingen var utilstrekkelig.

I 1957 fikk hovedbygningen to nye fløyer, med i alt åtte nye klasserom. 

I 1962 fikk skolen en egen gymnastikksal.

Til tross for den store utbyggingen var det likevel plassproblemer. I en periode ble elever skysset til Fjellheim skole.

I 1977 brøt det ut brann i den nordre enden av trepaviljongen som ble sterkt skadet under brannen. Etter brannen vedtok skolestyret at hele paviljongen skulle rives og bygges opp igjen. Den nye paviljongen stod ferdig i 1980.

### Elevtall
*I 1964 hadde skolen 29 klasser og totalt 788 elever.
*I 1974 hadde skolen 29 klasser og totalt 733 elever.
*I 2012 hadde skolen 14 klasser og totalt 325 elever.
*I 2022 hadde skolen totalt 405 elever.

## Referanser


## Eksterne lenker
*